Auxiliante Domino, sit cunctis audientibus vel videntibus, presentibus scilicet et futuris, notum qualiter nos scilicet ego Aldradus et uxor mea Tesce, Robertus et Alberga soror sua, Gauterius et Ragenaldus nepos suus venditores, vendimus quoddam alodum situm in pago Nevernensi et est juxta locum quem rustici vocant ad Campum Borronum. Vendimus autem propria voluntate Gauterio canonico et Girberto fratri suo atque Adalelmo canonico, arpentos tres et dimidium ex terra arabili. Est autem in precio quod accepimus solidos XVII et dimidium, et terminatur ita: in una fronte terra Sancti Salvatoris, in alia fronte pratum Goffridi Tesaurarii, in tercio terra Odonis presbiteri, in quarto via publica. Ea vero lege ut habeant potestatem tenendi, donandi, vendendi, et quod melius voluerint faciant. Si quis vero hanc cartam calumpniare temptaverit, auri libras X componat, et postea hec cartula firma et stabilis permaneat. S. Andraldi, Rotberti, Gauterii et Raginaldi qui fieri et firmare rogaverunt. S. Ingeldricus. S. Berali. S. Robertus. S. Costantius. S. Guarnerius. Actum est civitate Nevernis publice. Odo cancellarius scripsit et dictavit mense januario. Regnante Rotberto rege, anno XXXIIII.